**ANEXA 2**

**DESCRIEREA SUMARĂ A INVESTIȚIEI PROPUSE A FI REALIZATA PRIN PROIECT**

**"MODERNIZARE STRADA ZARANDULUI" – faza PT**

Proiectul tehnic propune modernizarea străzii Zarandului, inclusă în categoria a IV-a străzi de folosinta locală, străzi ce asigura accesul la locuinte și servicii curente sau ocazionale din zonele cu trafic foarte redus, în concordanța cu documentatia tehnico-economicã (faza DALI) și cu respectarea indicatorilor tehnico - economici, aprobați prin H.C.L nr.139 din 29.04.2022

Terenul se află în întregime în folosința domeniului public, este identificat prin CF 135633, CF 135634, CF 142890 și CF 128654 conform Certificatului de Urbanism nr. 1442/23.11.2023 ampriza străzii rămânând nemodificata în urma procesului de modernizare.

**INFRASTRUCTURA RUTIERĂ - STRADA ZARANDULUI KM 0+000 – KM 0+194**

**PARTEA CAROSABILĂ**

Partea carosabilă se execută cu lățimea de 4,00 m, cu două benzi de circulație cu panta transversală a părții carosabile de 2,5% într-o singură apă de la dreapta la stânga.

Partea carosabilă va fi mărginită de borduri prefabricate de beton 15 x 25 cm pe fundație de beton C16/20 cu dimensiunea 15 x 30 cm, pe partea dreapta.

Pe partea stânga, suprafața carosabilă se va încadra cu acostamente asfaltate de 0,50 m , cu panta transversală de 4%.

**Lungimea străzii studiate este de 194 m (0,194 Km).**

**Suprafața carosabilă proiectată : 765 mp.**

**Lungimea bordurilor 15x25 cm : 154 ml.**

Proces tehnologic:

* se execută o săpătură de cca. 40 cm ;
* se execută stratul de formă din pământ tratat cu var de 10 cm grosime;
* se execută fundația de balast de 25 cm grosime;
* se execută stratul de bază din piatră spartă de 15 cm grosime;
* se execută stratul de legătură din mixtură asfaltică EB20 leg 50/70 de 6 cm grosime;
* se execută stratul de uzură din mixtură asfaltică BAR16 rul. 50/70 de 4 cm grosime.

Toate straturile executate cu așternere de materiale se vor executa mecanizat.

**TROTUARE**

Se vor executa trotuare pietonale, pe partea dreaptă a străzii în limita amprizei existente, lățimea trotuarelor se va executa cu lățime variabilă 1,00 – 1,60 m.

Panta transversală a trotuarelor se va realiza de 1,50 %.

**Suprafața trotuarelor: S= 161 mp;**

**Lungime borduri 10 x 15 x 100cm L= 128 ml;**

Proces tehnologic:

* strat de fundație din balast -25 cm;
* strat de beton C25/30 -10 cm;
* strat de uzură de mixtură asfaltică BA8 - 3 cm.

**ACCESELE LA PROPRIETĂȚILE RIVERANE**

Accesele la proprietățile riverane se vor realiza cu elemente tip rampă de 50 x 25 x 25 cm prefabricate de beton în număr de 112 buc. cu lungime totală de 28 ml, racordul se va realiza cu borduri tip racord în nr. de 8 buc.

**SCURGEREA APELOR**

Apele pluviale ce se adună pe carosabil și trotuare, pe timpul precipitațiilor, se vor evacua în prima instanță gravitațional, se colectează în șanțul trapezoidal de beton C35/45 cu lățimea de 1,50 m. Șanțul proiectat se va realiza pe tronsonul Km 0+000 – Km 0+058, pe partea stânga. În amonte de șanțul betonat este prezent în amplasament un șanț de pământ ce se va decolmata și racorda la șanțul de beton proiectat.

**UTILITĂȚI**

Nu vor fi afectate în timpul execuției lucrărilor de modernizare. Capacele căminelor aflate pe traseul străzii se vor aduce la cota liniei roșii (cota proiectată). Se vor ridica la cota liniei roșii 12 buc. capace de cămin.

**SIGURANȚA CIRCULAȚIEI**

Pe timpul execuției lucrărilor semnalizarea acestora se va face conform **Normelor metodologice privind condițiile de închidere a circulației și de instituire a restricțiilor de circulație în vederea executării de lucrări în zona drumului public și/sau pentru protejarea drumului** - Ordin comun al Ministerului Transporturilor și al Ministerului de Interne nr. 411 / 1112 / 2000.

Semnalizarea lucrărilor de execuție reprezintă o sarcină a constructorului.

Recomandarea proiectantului este ca pe parcursul execuției lucrărilor circulația rutieră să fie deviată pe alte rute (dacă este posibil) . În această ipoteză se recomandă semnalizarea lucrărilor conform figurii G2 si G4 din Normele metodologice**.**

Indiferent de forma în care se prezintă, semnalizarea rutieră trebuie să furnizeze participanților la trafic indicațiile obligatorii necesare pentru a circula în siguranță pe drumul public .

În acest scop este prevăzută semnalizare verticală ( indicatoare de circulație ) și semnalizare orizontală ( marcaje rutiere ).

Semnalizarea rutieră verticală se va executa conform SR 1848-1: 2011, SR 1848-2 : 2011.

Semnalizarea rutieră orizontală se va executa conform SR 1848-7 / 2004. Această semnalizare va cuprinde marcaj axial.

**Principalii indicatori tehnico-economici aferenţi obiectului de investiţii**

*a) indicatori maximali în conformitate cu devizul general;*

**valoarea totală a obiectivului de investiţii (lei cu TVA inclus):** **472,058,31 lei**

**din care C+M (lei cu TVA inclus): 340.708,90 lei**

*b) indicatori minimali, indicatori de performanţă;*

**Capacităţi:** Obiectivul de investiţii are următoarele caracteristici:

* Lungimea reala totala L = 194 m (0,194 km)
* Suprafață carosabil: S= 765 mp; - inclusiv cu acostament cons.
* Suprafață trotuarelor: S=161 mp;
* Suprafață sanțuri: S=78 mp;
* Suprafață bordura 10X15: S= 13 mp;
* Suprafață bordura 15X25: S= 28 mp; - inclusiv cu element de racord
* Suprafață elemente de rampa: S=14 mp;
* Lungime șanțuri betonate: L=52 ml;
* Lungime borduri stradale: L= 154 ml;
* Lungime elemente de rampă: L= 28 ml;
* Lungime bordura trotuare; L= 128 ml;
* Suprafata totală lucrări proiectate: S=l.059 mp.